2017. gadā projekta “Bērnu rotaļu laukuma izveide Aronas pagasta Kusas ciemā” Nr. 16-05-AL23-A019.2203-000011 ietvaros tika uzstādīts rotaļu komplekss, tīklu piramīda, šūpoles, fitnesa kompleksi (2 gab.), šķēršļu komplekss, āra trenažieris, soliņi un atkritumu urnas, kā arī ierīkots gumijas segums vietās, kur tas ir nepieciešams, lai samazinātu bērnu traumatisma risku.

Laukuma konstrukcijas ir speciāli veidotas dažāda vecuma bērniem, lai katrs atrastu sev tīkamu aktivitāti.

Ņemot vērā ka valstī saistībā ar Covid-19 pandēmiju ir noteikti dažāda veida ierobežojumi, bērni arvien vairāk izvēlas iespēju brīvo laiku pavadīt rotaļu laukumā, kur bērni var attīstīt un pilnveidot kustību koordināciju un veiklību brīvā dabā.

Projekta kopējās izmaksas – EUR 22 901,43, t.sk. Lauku atbalsta dienesta finansējums – EUR 11 142,56, Madonas novada pašvaldības finansējums – EUR 11 758,87.

Vairāk informācijas par Eiropas Lauksaimniecības fondu lauku attīstībai pieejams Eiropas Komisijas tīmekļa vietnē: http://ec.europa.eu/.../rural-development.../index\_lv.htm”.